**ACTA DE LA SESSIÓ ORDINÀRIA DE PLE DE L’AJUNTAMENT DE MONTOLIU DE SEGARRA**

**Núm**: 2/2016

**Dia:** dimarts 31 de maig de 2016

**Hora d’inici**: 11 h

**Hora finalització**: 13,20 h

**Lloc**: Sala de Plens de l’Ajuntament de Montoliu de Segarra

**President:** Vicenç Roig Solé

**Regidors Assistents**:

Guillem Duch Pérez-Trujillo

Ramon Parellada Espuga

Eva Bonet Baqué

Ana Flix Mampel

**Regidors absents que s’han excusat**: cap

**Secretària**: Mireia Irla Solà (SAT Consell Comarcal de la Segarra)

**Serveis d’Intervenció**: Xavier Ribera Alern (Interventor del Consell Comarcal de la Segarra)

**Desenvolupament de la sessió**:

Mireia Irla Solà fa constar que existeix el quòrum legalment exigit establert a l’article 90.1 del Reglament d’Organització, Funcionament i Règim Jurídic de les Entitats Locals aprovat pe RD 2568/85 de 28 de novembre per poder-se desenvolupar la sessió.

**1.- Aprovació de l’acta de la sessió anterior.**

L’Alcalde demana si algun regidor o regidora té alguna esmena a fer a l’acta de la sessió anterior de data 26 de gener de 2016, que ha estat lliurada, atès que no se’n presenta cap, l’acta s’aprova per unanimitat dels assistents.

**2.-Aprovació, si s’escau, del desistiment del procediment d’adjudicació del procediment negociat sense publicitat per la contractació del projecte *“Consolidació de talús sud 1ª fase de Montoliu de Segarra”***

Atès que mitjançant Ple de data 26 de gener de 2016 es va aprovar l’expedient de contractació de l’obra *“Projecte de consolidació del Talús Sud 1ª Fase Montoliu de Segarra”* mitjançant procediment negociat sense publicitat, oferta econòmicament més avantatjosa, diversos criteris d’adjudicació, i convocar-ne la seva licitació; juntament amb el plec de clàusules administratives i particulars que regirà el contracte d’obres *“Projecte de consolidació del Talús Sud 1ª Fase Montoliu de Segarra*”

Igualment es va acordar invitar a participar a la licitació un mínim de 3 empreses que es consideressin capacitades per a la realització del contracte, i indicar-les que en el cas que hi estiguin interessades haurien de remetre a l’Ajuntament l’oferta econòmica juntament amb els documents que es detallaven al plec de clàusules administratives particulars en el termini de 20 dies naturals a comptar a partir de l’endemà de la recepció de la invitació a participar, que seran les següents: Excavacions Germans Cases SL, Ribalta i Fills, SA i Construccions i Contractes Ribó.

Atès que en data 12 d’abril de 2016 es van detectar indicis que feien pensar que la superfície total d’actuació, d’aproximadament 660 m2, on s’havia de desenvolupar el projecte de “*Consolidació de talús sud, 1a fase de Montoliu de Segarra*” a la parcel.la 224 del polígon 04, eren de propietat particular. Mitjançant certificació cadastral descriptiva i gràfica de bens immobles de naturalesa rústica del municipi de Montoliu de Segarra es verifica que el polígon 4 parcel.la 224 pertany íntegrament al senyor Miguel Solé Segalà.

Atès que data 13 d’abril de 2016, l’arquitecte i tècnic del Consell Comarcal de la Segarra, actuant com a tècnic municipal de l’Ajuntament, en referència a la sol.licitud d’un informe tècnic, formulat pel mateix Ajuntament relatiu al “*Projecte de consolidació de talús sud, 1a fase de Montoliu de Segarra*”, redactat per l’arquitecte Josep Vila Esteve; emet informe en el que entre d’altres, manifesta que “*D’acord amb el planejament urbanístic vigent al municipi, el mur es troba situat en Sòl No Urbanitzable, qualificat com a Clau SNU-1P* *“Àrea agrícola de protecció paisatgística entorn nucli urbà” i cadastralment es troba situat dins la parcel.la 224 del polígon 04.(...) D’acord a la nota simple registral de l’immoble situat al C/Major, núm. 14 de Montoliu de Segarra, i amb número de referència cadastral 5959106CG5055N0001LX, els límits de l’immoble per la façana sud es descriu com a Muralla i propietat de Miguel Solé Segalà. Amb aquesta descripció s’evidencia la inexistència que cap pas, camí o servitud de pas per els darreres del immobles.”*

Atès que en data 24 de maig de 2016, la secretària de l’Ajuntament (SAT del Consell Comarcal de la Segarra) informa a petició de l’alcalde que el “*Projecte de consolidació de talús sud, 1a fase de Montoliu de Segarra*” està finançat mitjançant subvenció PUOSC-DL any 2011 núm. d’actuació 2011/897, i que en l’article 1 del Decret 245/2007 de convocatòria per ala formació del PUOSC 2008-12 s’estableix que són objecte d’aquesta convocatòria les inversions en obres i serveis de competència municipal, i preferentment, les que l’article 67 del Text refós de la Llei municipal i de règim local de Catalunya considera de caràcter mínim; i en l’article 2 que els requisits de les actuacions, diu que les actuacions objecte de la convocatòria han de correspondre al programa d’inversions dels ens beneficiaris per cobrir dèficits en obres i serveis de titularitat municipal.

Atès què de l’establert se’n pot deduir que l’esmentat projecte no s’adequa als paràmetres d’obra de titularitat municipal ni respon a obres i serveis de carácter mínim o d’interès general.

L’alcalde proposa al membres del Ple, el següent **ACORD**:

**Primer.-** Desistir del procediment d’adjudicació iniciat per l’Ajuntament de Montoliu de Segarra, d’acord amb l’article 155 del TRLCAP, del contracte d’obres “*Projecte de consolidació de talús sud, 1a fase de Montoliu de Segarra”* iniciat per procediment negociat sense publicitat, atenent a l’oferta econòmicament més avantatjosa, amb diversos criteris d’adjudicació.

Exposar al públic aquest expedient per un termini de 30 dies a comptar de l’endemà de la publicació al BOPL, i publicar també al tauler d’edictes de l’Ajuntament, per tal que pugui ser examinat a les Oficines de l’Ajuntament, i els interessats puguin presentar les al·legacions o reclamacions que considerin escaients.

En el cas de què no es presentin al·legacions durant aquest termini, l’acord d’aprovació s’elevarà a definitiu.

**Segon.-** Comunicar el present acord als contractistes invitats

La proposta s’aprova per unanimitat.

**3.-Aprovació, si s’escau, inicial de la desafectació de part del local social de la Guàrdia-Lada de bé de domini públic a bé patrimonial.**

Es posposa per més endavant

**4.- Aprovació, si s’escau, plecs de clàusules administratives particulars per l’arrendament mitjançant concurs de dos despatxos del local social de la Guàrdia-Lada.**

Es posposa per més endavant.

**5.- Aprovació, si s’escau, de la modificació del conveni de cooperació interadministrativa entre el Consell Comarcal de la Segarra i l’Ajuntament de Montoliu de Segarra en matèria d’abastament d’aigua en alta.**

Vist que el Consell d’Administració de GAS reunit en sessió d’11 de novembre del 2015 va aprovar la modificació del sistema tarifari/quotes del servei d’abastament d’aigua en alta pel que fa a la formula de càlcul del terme fix (la mitjana dels darrers tres anys).

Vist que es considera convenient i necessari procedir a l’actualització del conveni vigent (aprovat pel Ple del Consell Comarcal ens sessió de que data de 27 de febrer del 2008) de cooperació interadministrativa amb els ajuntaments de municipis que hagin adquirit ho puguin fer, la condició de beneficiaris de cabals a derivar de la Comunitat General de Regants dels Canals d’Urgell, segons subscrit per aquesta entitat, els Consells Comarcals de la Segarra i l’Urgell i la Junta d’Aigües, mitjançant les xarxes comarcals d’abastament d’aigua en alta.

Vista la proposta de conveni de cooperació interadministrativa entre el Consell Comarcal de la Segarra i els ajuntaments en matèria d’abastament d’aigua en alta.

L’Alcalde proposa al Ple l’adopció del següent **ACORD:**

**Primer.-** Aprovar el nou model de conveni a subscriure amb els ajuntaments dels municipis que hagin d’adquirir, o bé ja ostenten la condició de municipis beneficiaris de cabals a derivar de la Comunitat General de Regants dels Canals d’Urgell, d’acord amb el règim de quotes íntegres que ja s’aplica als municipis que s’abasteixen actualment de les xarxes comarcals en alta.

**Segon.**- Notificar el present acord al Consell Comarcal de la Segarra.

La proposta s’aprova per unanimitat

**6.- Aprovació, si s’escau del Reglament del servei de subministrament domiciliari d’aigua al terme municipal de Montoliu de Segarra.**

L’alcalde proposa acordar l’aprovació inicial del Reglament del servei de subministrament domiciliari d’aigua al terme municipal de Montoliu de Segarra, l’index del qual és el següent, el text complert es troba en un annex a la present acta:

ÍNDEX

TÍTOL PRIMER – DISPOSICIONS GENERALS

* CAPÍTOL 1 - Objecte i naturalesa del servei d’aigües (arts.1 a 2)
* CAPÍTOL 2 - Abast del servei envers els usuaris (art.3)
* CAPÍTOL 3 - Concepte d’usuari (arts.4 a 5)
* CAPÍTOL 4 – Concepte de gestor del servei (arts.6 a 7)

TÍTOL SEGON - ELEMENTS MATERIALS DEL SERVEI

* CAPÍTOL 1 – Abast de la xarxa d’abastament (art.8)
* CAPÍTOL 2 – Instal·lacions subministradores (art.9)
* CAPÍTOL 3 – Instal·lacions receptores (art.10)
* CAPÍTOL 4 – Determinacions tècniques comunes (art.11)
* CAPÍTOL 5 – Xarxa de distribució (arts.12 a 14)
* CAPÍTOL 6 – Ramal d’escomesa (arts.15 a 18)
* CAPÍTOL 7 – Clau de presa (arts.19 a 20)
* CAPÍTOL 8 – Clau de registre (arts.21 a 22)
* CAPÍTOL 9 – Clau de pas (arts.23 a 24)
* CAPÍTOL 10 – Escomesa en desús (art.25)

TÍTOL TERCER – INSTAL.LACIONS INTERIORS

* CAPÍTOL 1 – Règim de les instal·lacions interiors (arts.26 a 35)

TÍTOL QUART – SISTEMES DE MESURAMENT

* CAPÍTOL 1 – Dels comptadors i les seves característiques (arts.36 a 38)
* CAPÍTOL 2 – Adaptació dels comptadors al consum real (art.39)
* CAPÍTOL 3 – Compra de comptadors (arts.40)
* CAPÍTOL 4 – Manipulació, instal·lació i manteniment dels comptadors (arts.41 a 46)
* CAPÍTOL 5 – Pluralitat de comptadors (arts.47 a 50)

TÍTOL CINQUÈ – XARXA D’HIDRANTS I BOQUES D’INCENDI

* CAPÍTOL 1 – Abast de la xarxa (arts.51 a 52)
* CAPÍTOL 2 – Característiques tècniques de les instal·lacions (arts.53 a 55)
* CAPÍTOL 3 – Obligacions dels abonats i limitacions quan a l’ús de l’aigua i quant a la manipulació de les instal·lacions (art.56)
* CAPÍTOL 4 – Establiment i manteniment de les instal·lacions (arts.57 i 58)
* CAPÍTOL 5 – Obligacions específiques del gestor del servei (art.59)
* CAPÍTOL 6 – Comprovació del funcionament de les instal·lacions (art.60)

TÍTOL SISÈ – CONDICIÓ SANITÀRIA DE LES AIGÜES

* CAPÍTOL 1 – Condicions tecnicosanitàries de les aigües subministrades (arts.61 a 67)

TÍTOL SETÈ – CONTRACTACIÓ

* CAPÍTOL 1 – Disposicions generals sobre la pòlissa d’abonament (art.68)
* CAPÍTOL 2 – Sol·licitud del subministrament (arts.69 a 70)
* CAPÍTOL 3 – Resolució de les sol·licituds (arts.71 a 72)
* CAPÍTOL 4 – Modalitat de subministrament (arts.73 a 74)
* CAPÍTOL 5 – Vigència dels contractes de subministrament (art.75)
* CAPÍTOL 6 – Modificació dels contractes (art.76)
* CAPÍTOL 7 – Cessió limitada dels contractes (arts.77 a 78)
* CAPÍTOL 8 – Resolució del contracte de subministrament (art.79)
* CAPÍTOL 9 – Retirada de l’aparell de mesura (art.80)

TÍTOL VUITÈ – TARIFES I FINANÇAMENT

* CAPÍTOL 1 – Tarifes i finançament (arts.81 a 83)
* CAPÍTOL 2 – Condicions de facturació (arts.84 a 86)
* CAPÍTOL 3 – Sistemes de pagament i regularització de consums (arts.87 a 90)
* CAPÍTOL 4 – Verificació de comptadors (art.91)
* CAPÍTOL 5 – Tipus de cànon aplicable per fuites fortuïtes (art.92)

TÍTOL NOVÈ – DRETS I OBLIGACIONS DE L’ABONAT

* CAPÍTOL 1 - Drets dels abonats (art.93)
* CAPÍTOL 2 - Obligacions dels abonats (art.94)
* CAPÍTOL 3 – Prohibicions específiques (art.95)

TÍTOL DESÈ – DRETS I OBLIGACIONS DEL GESTOR DEL SERVEI

* CAPÍTOL 1 – Drets el gestor del servei (art.96)
* CAPÍTOL 2 – Obligacions del gestor del servei (art.97)

TÍTOL ONZÈ – SUSPENSIÓ INDIVIDUAL DEL SUBMINISTRAMENT

* CAPÍTOL 1 – Causes de suspensió del servei (art.98)
* CAPÍTOL 2 – Procediment de suspensió del servei (art.99)
* CAPÍTOL 3 – Temps hàbil per suspendre el servei (art.100)
* CAPÍTOL 4 – Restabliment del servei (arts.101 a 102)
* CAPÍTOL 5 – Compatibilitat de procediments (art.103)
* CAPÍTOL 6 – Conseqüències resolutòries vinculades a la suspensió del subministrament (art.104)

TÍTOL DOTZÈ – RÈGIM SANCIONADOR

* CAPÍTOL 1 – Objecte i abast del règim sancionador (art.105)
* CAPÍTOL 2 – Infraccions administratives (arts.106 a 107)
* CAPÍTOL 3 – Sancions i altres responsabilitats (art.108)
* CAPÍTOL 4 – Graduació de les sancions i règim de concurrència (art.109)
* CAPÍTOL 5 – Prescripció d’infraccions i sancions (art.110)
* CAPITOL 6 – Compatibilitat de procediments sancionadors i no sancionadors (art.111)
* CAPÍTOL 7 – Procediment sancionador i mesures cautelars (arts.112 a 113)

DISPOSICIONS ADDICIONALS

1a. Normativa supletòria

2a. Modificació de la legislació europea, estatal i autonòmica

3a. Qualificació del municipi com a comunitat d’usuaris

4a. Règim de silenci administratiu

5a. L’accés al domicili dels abonats o usuaris

6a. Desconcentració de funcions en el gestor del servei

7a. Ordres i circulars d’instruccions

8a. Serveis mínims en cas de vaga

9a. Participació dels usuaris en la gestió del servei

10a. Finançament del subministrament

11a. Model de contracte de subministrament o pòlissa d’abonament

12a. Actuació del gestor del servei com a instal·lador autoritzar

13a. Subministrament en situacions d’emergència

14a. Aigües ornamentals i lúdiques i fonts públiques

15a. La instal·lació del servei d’aigües a polígons o unitats d’actuació de caràcter urbanístic

DISPOSICIONS TRANSITÒRIES

1a. Subministraments mitjançant aforament i dipòsit

2a. Model provisional de pòlissa d’abonament

3a. Deutes pendents d’exercicis anteriors

4a. Instal·lació o substitució del comptador

DISPOSICIÓ FINAL

Atès, l’informe favorable de secretària-intervenció, l’alcalde proposa al Ple l’aprovació del següent ACORD:

**Primer.-** Aprovar inicialment el Reglament del servei de subministrament domiciliari d’aigua al terme municipal de Montoliu de Segarra.

**Segon.-**En compliment del que disposen els articles 22.2.d) i 49 de la Llei 7/1985, de 2 d’abril, reguladora de les bases del règim local, 178 del Decret legislatiu 2/2003, de 28 d’abril, pel qual s’aprova el Text refós de la Llei municipal i de règim local de Catalunya, i 63 del Decret 179/1995, de 13 de juny, pel qual s’aprova el Reglament d’obres, activitats i serveis de les entitats locals, se sotmet l’expedient a informació pública pel termini de 30 dies, a comptar des del dia següent de la seva publicació mitjançant anunci en el BOPL i en el taulell d’anuncis de la Corporació, perquè els interessats puguin examinar l’expedient i formular les reclamacions i suggeriments que estimin pertinents.

En el supòsit de no es presentin reclamacions o suggeriments contra l’aprovació inicial s’entendrà aprovat definitivament l’esmentat acord.

L’acord s’aprova per unanimitat dels membres presents.

**7.- Aprovació, si s’escau, del Pla de Protecció Civil de Montoliu de Segarra (Document Únic de Protecció Civil de Montoliu de Segarra anys 2016-2020).**

Atès que els Plans de Protecció Civil Municipals són una eina de planificació que ens permet conèixer i valorar els riscos existents del territori, en aquest cas a nivell municipal, per així poder establir uns protocols d’actuació quan aquests donen lloc a una situació d’emergència.

Atès l’obligatorietat que té l’Ajuntament de Montoliu de Segarra d’establir protocols d’actuació per possibles emergències i també per a poder garantir la seguretat per a la població civil de tot el terme municipi, es va creure oportú l’elaboració del Pla de Protecció Civil municipal, amb l’assessorament tècnic del Servei de Protecció Civil, adscrit a l’Àrea Tècnica i Territorial, del Consell Comarcal de la Segarra. Aquest Pla, en el qual s’incloïen els Manuals d’Actuació per a Incendis, Nevades, va ser homologat per primer cop per la comissió de Protecció Civil de Catalunya, l’any 2005.

Atès que ara després de quatre anys de la darrera versió i com s’especifica en la implantació del Pla cal revisar aquest pla de protecció civil, adaptant-lo al nou Document Únic de Protecció Civil (DUPROCIM), regulat pel Decret 155/2014, de 25 de novembre, pel qual s’aprova el contingut mínim per a l’elaboració i l’homologació dels plans de protecció civil municipal i s’estableix el procediment per a la seva tramitació conjunta.

L’Alcalde proposa al Ple l’adopció del següent **ACORD:**

**Primer.-** Aprovar el Pla de Protecció Civil de Montoliu de Segarra (Document Únic de Protecció Civil de Montoliu de Segarra) amb vigència pels anys 2016-2020 elaborat pels serveis de Protecció Civil del Consell Comarcal de la Segarra.

**Segon.-** Comunicar l’esmentat acord als serveis de Protecció Civil del Consell Comarcal de la Segarra per tal que en tramitin l’homologació per part de la Direcció General de Protecció Civil (DGPC).”

La proposta s’aprova per unanimitat.

**8.- Donar compte i ratificar Decrets d’alcaldia.**

Es dona compte al Ple dels següents decrets d’alcaldia, que es relacionen a continuació:

|  |  |  |
| --- | --- | --- |
| NÚM. | CONCEPTE | DATA |
| 5/2016 | Incoació expedient tramitació pressupost 2016 | 19.01.2016 |
| 6/2016 | Atorgar llicència segregació | 02.02.2016 |
| 7/2016 | Aprovar la memòria econòmica desperfectes aiguats camins | 09.02.2016 |
| 8/2016 | Incoació expedient disciplina urbanística | 16.02.2016 |
| 9/2016 | Concessió llicència d’obres menors | 16.02.2016 |
| 9bis/2016 | Aprovació liquidació pressupost 2015 | 26.02.2016 |
| 10/2016 | Concessió llicència obres menors | 01.03.2016 |
| 11/2016 | Concessió llicència obres majors | 01.03.2016 |
| 12/2016 | Adhesió 3a pròrroga acord marc subm. energia elèctrica ACM |  |
| 13/2016 | Concessió llicència obres majors | 15.03.2016 |
| 14/2016 | Concessió llicència obres menors | 15.03.2016 |
| 15/2016 | Concessió llicència obres menors | 15.03.2016 |
| 16/2016 | Aprovació conveni CCS joventut 2016 | 15.03.2016 |
| 17/2016 | Aprovació padrons fiscals subm. aigua 1er trimestre 2016 | 29.03.2016 |
| 18/2016 | Estimació al.legació expedient sancionador disciplina urbanística | 5.04.2016 |
| 19/2016 | Concessió llicència d’obres menors | 12.04.2016 |
| 20/2016 | Designació Rosa M.Mora tasques secretaria eleccions generals | 10.05.2016 |

El Ple se’n dóna per assabentat.

**9.- Informe d’alcaldia**

L’alcalde explica que actualment pot garantir que tota l’aigua que l’Ajuntament subministra és potable, ja que s’han reparat els cloradors.

L’alcalde també menciona que s’han sol.licitat diferents subvencions per tal d’obtenir finançament i poder arranjar els camins que estan en mal estat.

**10.- Precs i preguntes**

La regidora Eva Bonet pregunta si hi ha pressupost per a tapar els cinc contenidors que existeixen a cadascun dels pobles del municipi; i l’alcalde respon que de moment no perquè no hi ha consignació.

L’alcalde pregunta a la regidora si ha demanat pressupost per col.locar la barana al poble de l’Ametlla.

El regidor Guillem Duch afegeix que al poble de La Guàrdia-Lada hi ha previst col.locar la barana abans de l’estiu, i aprofita per preguntar si hi ha reservats diners per destinar a les festes majors; l’alcalde respon que en principi es preveu destinar 175€ per a les festes majors dels pobles.

La regidora Eva Bonet explica que hi ha fanals del carrer amb els vidres trencats, i l’alcalde li diu que demani pressupost per canviar-les. La regidora també comenta que hi ha problemes amb la televisió i l’alcalde manifesta que el servei de televisió no és competència de l’ajuntament.

El regidor Guillem Duch diu que s’hauria de fer una carta a la Generalitat explicant que iberbanda no funciona bé i demanant que hi posin remei.

La regidora Eva Bonet comenta que està pendent de trucar a BonÀrea Telecom per a la possibilitat d’incorporar serveis d’internet al municipi.

Per això, sense més assumptes a tractar, l’Alcalde aixeca la sessió, de la qual n’estenc la present acta que signo per ordre i amb el seu vistiplau.

L’Alcalde,

Vistiplau,

Vicenç Roig Solé